open-index/open-wikipedia-markdown huggingface dataset:
Hotline Bling

«**Hotline Bling**», կանադացի ռեփեր Դրեյքի երգը։ Այն որպես սինգլ թողարկվել է 2015 թվականի հուլիսի 31-ին Cash Money Records և Republic Records լեյբլների կողմից։ Երգի հեղինակներն են Դրեյքը և Nineteen85-ը, ով նաև երգի պրոդյուսերն է։ Ամերիկացի երաժիշտ Թիմի Թոմասի անունը նույնպես նշվել է որպես հեղինակ, քանի որ երգում օգտագործվել է նրա «Why Can't We Live Together» (1972) երգի երաժշտությունը։

## Տեսահոլովակ
thumb|250px|left|Կարդ տեսահոլովակից։
Երգի համար նկարահանվել է տեսահոլովակ, որի ռեժիսորն է Director X-ը։ 2015 թվականի հոկտեմբերի 4-ին Դրեյքն իր Ինստագրամի էջում գրեց, որ երգի տեսահոլովակի պրեմիերան կայանալու է «շուտով»։ Տեսահոլովակը ներկայացվեց հոկտեմբերի 19-ին Apple Music կայքում։ Տեսահոլովակում Դրեյքը կատարում է պարային շարժումներ գույնզգույն ֆոնի առջև։

«Hollywood Life» կայքը գրել է, որ տեսահոլովակը «մեր պատկերացրածից ավելի սեքսուալ է», ինչպես նաև ավելացրել է, որ Դրեյքի պարային շարուժմները ուշաթափեցնող են։ «Spin» թերթը նույնպես դրական կարծիք է հայտնել տեսահոլովակի մասին՝ գրելով, որ այս տեսահոլովակն օգնում է հանդիսատեսին երբեք չմոռանալ ռեփերի սահուն և գրավիչ պարային շարժումները։ «Bustle» օնլայն ամսագիրն տեսահոլովակն անվանել է «բավականին լավ», սակայն նաև գրել է, որ սա միանշանակ այն չէ, ինչ հանդիսատեսը կակնկալեր այս երգի տեսահոլովակի համար։ «Cosmopolitan» ամսագիրը ռեփերի պարային շարժումներն անվանել է «շատ յուրահատուկ»։

### Շաբաթական հիթ-շքերթներ

### Տարեվերջյան հիթ-շքերթներ

### Հավաստագրեր

## Թողարկման պատմություն

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբ վիդեոհոսթինգում
* Երգի տեքստը  MetroLyrics կայքում

Կատեգորիա:2015 սինգլներ
Կատեգորիա:Դրեյքի երգեր
Կատեգորիա:Երաժշտական մեմեր
Կատեգորիա:Համացանցային մեմեր
Սարգիս Սահակյան

**Սարգիս Արտաշեսի Սահակյան** (ծնվ. 10 մարտի 1961 թ., գ. Դիան, Թալինի շրջան), ՀՀ պետական գործիչ, ՀՀ Արագածոտնի մարզի նախկին մարզպետ։

## Կրթություն
* 1967-1977 թթ. - ավարտել է Կաքավաձորի միջնակարգ դպրոց։
* 1978-1984 թթ. - սովորել և ավարտել է Երևանի անասնաբուծական-անասնաբուժական ինստիտուտը։
* 1986-1987 թթ. - ավարտել է Հայկական գյուղատնտեսական ինստիտուտի ղեկավար կադրերի վերապատրաստման ֆակուլտետ։

## Աշխատանքային գործունեությունը
* 1977-1978 թթ. - աշխատել է Թալինի շրջանի Ագարակ գյուղի անասնապահական սովխոզում որպես բանվոր։
* 1984-1986 թթ. - աշխատել է Անիի շրջանի Լուսաղբյուր գյուղական խորհրդում որպես գլխավոր անասնաբույծ։
* 1986-1992 թթ. - աշխատել է Աղինի գյուղական խորհրդում գլխավոր անասնաբույծ։
* 1993-1995 թթ. - աշխատել է Թալինի շրջանի Ագարակ գյուղի միջնակարգ դպրոցում որպես ուսուցիչ։
* 1996-1997 թթ. - Արագածոտնի մարզպետարանի գյուղատնտեսության բաժնի վարիչ։
* 1998-1999 թթ. - Արագածոտնի մարզպետարանի գյուղատնտեսության և բնապահպանության վարչության պետ։
* 2002 թ. ՀՀ վարչապետի որոշմամբ նշանակվել է Արագածոտնի մարզպետի տեղակալ։
* 2009 թ. մայիսի 29-ին ՀՀ վարչապետի որոշմամբ ազատվել է Հայաստանի Հանրապետության Արագածոտնի մարզպետի տեղակալի պաշտոնից։
* 2009 թ. մայիսի 29-ին ՀՀ կառավարության որոշմամբ նշանակվել է Հայաստանի Հանրապետության Արագածոտնի մարզպետ։
* 2016 թ. փետրվարի 24-ին ՀՀ կառավարության որոշմամբ ազատվել է Հայաստանի Հանրապետության Արագածոտնի մարզպետի պաշտոնից՝ իր դիմումի համաձայն։

Ամուսնացած է, ունի մեկ որդի և երեք դուստր։ Ունի ավագ սերժանտի զինվորական կոչում։ Հայաստանի Հանրապետական Կուսակցության անդամ է։

## Քրեական հետապնդում
Համաձայն ՀՀ ԱԱԾ-ի Սարգիս Սահակյանը իր՝ որպես մարզպետ պաշտոնավարման ժամանակի, իր եղբոր՝ նախկին ՀՀԿ-ական պատգամավոր Նաիրի Սահակյանի հետ կատարել է առերևույթ չարաշահումներ, ինչպես նաև նախնական համաձայնությամբ, խաբեության եղանակով կատարել է առանձնապես խոշոր չափերով (139.888.533 դրամ) պետական միջոցների հափշտակություն։ Այս առնչությամբ, 2021թ․ հունվարին Սարգիս Սահակյանին մեղադրանք է առաջադրվել ՀՀ Քրեական Օրենսգրքի համապատասխան հոդվածներով։

## Արտաքին հղումներ

## Ծանոթագրություններ

Կատեգորիա:Արագածոտնի մարզպետներ
Կատեգորիա:Դիան գյուղում ծնվածներ
Կատեգորիա:Երևանի անասնաբուծական-անասնաբուժական ինստիտուտի շրջանավարտներ
Կատեգորիա:Հայաստանի պետական գործիչներ
Բերզավան

**Բերզավան**, լեռներ Իրանում, Ուրմիա լճից արևմուտք, Դիլման քաղաքից մոտ 60 կմ հարավ-արևմուտք, թուրք-պարսկական սահմանից մոտ 12 կմ հեռավորության վրա, որտեղից լեռնաշղթան աղեղնաձև դեպի արևմուտք է ձգվում 5 կմ երկարությամբ։

## Ծանոթագրություններ

Կատեգորիա:Իրանի լեռնաշղթաներ
Կատեգորիա:Արևմտյան Ադրբեջան նահանգ
Սոեկշա

**Սոեկշա** (), գետ Ռուսաստանում, հոսում է Յարոսլավլի մարզով։ Գետաբերանը գտնվում է Զալատուշնոեում։ Գետի երկարությունը կազմում է 1,6 կմ։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վոլգա, գետը ենթաավազան չունի գետը թափվում է Վոլգա, գետի գետային ավազանը Օկի։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 08010300212110000011481
* Կոդը ըստ հիդրոլոգիական հետազոտության (ՌԴ) — 110001148
* Ավազանի կոդը — 08.01.03.002
* Ծավալի համարը ըստ ՌԴ-ի — 10
* Թողարկումը ըստ ՌԴ-ի — 0

## Ծանոթագրություններ

Կատեգորիա:Ռուսաստանի գետեր
Կատեգորիա:Վերին Վոլգայի ավազանային շրջանի գետեր
Զիարեթ Իգնաձոր

**Զիարեթ Իգնաձոր**, լեռ Թուրքիայում, Չլդըրի լեռներում, Ծովակ լճի հարավային ափին, Իգնաձոր գյուղի մոտ։

## Ծանոթագրություններ

Կատեգորիա:Կարսի մարզի լեռներ
Կատեգորիա:Արսիանի լեռնաշղթա
Կախեթ (այլ կիրառումներ)

**Կախեթ**, պատմական տարածք Վրաստանում։ Անվանումը կարող է վերաբերել նաև՝

* Կախեթ - Վրաստանի մարզերից
* Կախեթ - լեռնաշղթա Վրաստանում
* Կախեթ - միջնադարյան վրացական թագավորություն

## Տես նաև
* Քարթլի-Կախեթի թագավորություն - թագավորություն Արևելյան Վրաստանի տարածքում
* Կախեթի Թելավի ՖԱ - Ֆուտբոլային ակումբ Վրաստանում
Շալեն (Էն)

**Շալեն ** (), կոմունա Ֆրանսիայում, Ռոն Ալպեր մարզի Էն գավառում։ Մտնում է Սեն Տրիվյո սյուր Մուանյան կանտոնի մեջ։ Շրջանը՝ Բելլե։

Կոմունայի INSEE կոդը՝ 01075։

## Աշխարհագրություն
Կոմունան Փարիզ քաղաքից գտնվում է 380 կմ հարավ-արևելք, Լիոն քաղաքից 31 կմ դեպի հյուսիս, 38 կմ հարավ-արևմուտք Բուրկ ան Բրեսից։

## Կլիմա
Կլիման կիսացամաքային է, ձմռանը ցուրտ է, իսկ ամռանը՝ տաք։ Կոմունայում անձրևներ հաճախ են լինում, հիմնականում՝ ամռան ամիսներին։

## Բնակչություն
Կոմունայի բնակչությունը 2010 թվականին կազմել է 1165 մարդ։

## Տնտեսություն
2010 թվականին աշխատունակ տարիք (15-64 տարեկան) ունեցող 807 մարդկանցից 645-ը տնտեսապես ակտիվ են եղել, 162-ը՝ պասիվ (ակտիվության ցուցանիշը՝ 79,9 % է, 1999 թվականին՝ 75,4 %)։ 645 ակտիվ բնակիչներից աշխատել են 604-ը (323 տղամարդ, 281 կին), գործազուրկ է եղել 41 մարդ (19 տղամարդ և 22 կին)։ 162 պասիվներից 73 մարդ եղել են աշակերտ կամ ուսանող, 53-ը՝ թոշակառու, 36-ը պասիվ են եղել այլ պատճառներով։

## Նկարներ

%C3%89glise_Saint-Julien_de_Chaleins_-_4.JPG|
Mairie_de_Chaleins.JPG|


## Ծանոթագրություններ

## Արտաքին հղումներ
* Պաշտոնական կայք 
* http://www.insee.fr/fr/methodes/nomenclatures/cog/fichecommunale.asp?codedep=01&codecom=075 Ֆրանսիայի տնտեսական հետազոտությունների և վիճակագրության ազգային ինստիտուտ] 
* cassini.ehess.fr. Проверено 7 июня 2014 

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Քերզոնի գիծ

«ՔԵՐԶՈՆԻ ԳԻԾ», Անտանտի Գերագույն խորհրդի կողմից 1919 թվականի դեկտեմբերին որպես Լեհաստանի արևելյան սահման հանձնարարված գծի (Դրոդնո–Ցալովկա–Նեմիրով–Բրեստ–Լիտովսկ–Դորոգուսկ–Ուստիլուգ, Գրուբեշովից արևելք, Կռիլովով հ այնուհետև Ռավա–Ռուսկայայից արևմտյան, Պերեմիշլից արևելք մինչև Կարպատներ) պայմանական անվանումը։ 1920 թվականի սովետալեհական պատերազմի անբարենպաստ ընթացքի պայմաններում Լեհաստանի բուրժուական կառավարությունը 1920 թվականի հուլիսին համաձայնեց ճանաչել այդ գիծը որպես ժամանակավոր սահման (մինչև արևմտյան տերություններից օգնություն ստանալը)։ 1920 թվականի հուլիսի 12-ին Մեծ Բրիտանիայի արտգործնախարար, մինիստր Քերզոնը սովետական կառավարությանն ուղղված նոտայում պահանջեց դադարեցնել կարմիր բանակի հարձակումը այդ գծի վրա (այստեղից էլ՝ «Քերզոնի գիծ» անունը)։ Սակայն, երբ փոխվեց ռազմական, իրադրությունը, լեհական կառավարությունը հրաժարվեց իր պարտավորություններից և 1921 թվականի Ռիգայի հաշտության պայմանագրով նրա օգտին հաստատվեց նոր սահման Քերզոնի գծից արևելք ներառնելով Արևմտյան Ուկրաինան ու Արևմտյան Բելառուսիան։ 1939 թվականի սեպտեմբերին, ֆաշիստական ագրեսիայի հետևանքով բուրժուական Լեհաստանի անկումից հետո, Սովետական Միությունը, կանխելով Ուկրաինայի և Բելառուսիայի արևմտյան մասերի զավթումը Դերմանիայի կողմից, վերականգնեց պատմ․ արդարությունն այդ հողերի նկատմամբ և դրանք վերցրեց իր պաշտպանության տակ։ 1944 թվականի հունվվարի 11-ին սովետական կառավարությունը պատրաստակամություն հայտնեց սովետալեհական սահմանի հիմքում դնել «Քերզոնի գիծ»։ Ղրիմի կոնֆերանս 1945–ում ՍՍՀՄ–ի առաջարկով որոշվեց, որ Լեհաստանի արևելք սահմանը պետք է անցնի Քերզոնի գիծով՝ որոշ փոփոխություններով հօգուտ Լեհաստանի։ 1945 թվականի օգոստոսի 16-ին պայմանագիր ստորագրվեց ՍԱՀՄ–ի և Ժողովրդական-դեմոկրատական Լեհաստանի միջև սովետալեհական վերջնական սահմանի (որը հիմնականում համընկնում է Քերզոնի գծի հետ) վերաբերյալ։

Կատեգորիա:Պետական սահմաններ
Կատեգորիա:ԽՍՀՄ արտաքին հարաբերություններ
Վրացական գեղագրություն

**Վրացական գեղագրություն** (), գեղագրություն, կերպարվեստի տեսակներից։

## Պատմություն
Վրաստանն ունի բազմադարյա ավանդույթ գեղագրության մեջ։ Քրիստոնեության ընդունումը մեծ դեր է խախացել ազգային մշակույթի ստեղծման մեջ, այդ թվում, ձեռագրերի ստեղծումը, որոնք օգնում էին Վրաց ուղղափառ եկեղեցիների վանականներին դարեր շարունակ։ Դրանցից մեկը ամենամեծը վրացական վայելչագրությունն 
էր, որը գտնվում է Տայքի կյուրոպաղատությունից դուրս, այդպիսի վայրեր կան նաև Վրաստանի տարածքում, որոնց աջակցում են Վրաստանի ավանդույթի վայելչագրությունը, մասնավորապես.
* Բաչովական վանքը Բուլղարիայում, 
* Իվերսկի վանքը Աֆոն լեռան վրա Հունաստանում,
* Սուրբ Խաչի վանքը Երուսաղեմում,
* Սուրբ Քեթրին վանքը Սինայ լեռան վրա,
* Անտիոքի եւ Կոստանդնուպոլիս։

## Հայտնի գեղագիրներ
* Պետրե Իբերիացի (5-րդ դար)
* Գիորգի Մերչուլե (10-րդ դար)
* Գիորգի Մթածմիդելի (11-րդ դար)
* Սուլխան-Սաբա Օրբելիանի (17-րդ դար)
* Նինա Սուբլաթի (1995 թվական)

Կատեգորիա:Վրացական գեղագրություն
Գիուլի Ճոխոնելիձե

**Գիուլի Յասոնի Ճոխոնելիձե** (, 10 ապրիլի, 1929, Թբիլիսի, Վրացական ԽՍՀ, ԽՍՀՄ — 24 դեկտեմբերի, 2008, Թբիլիսի, Վրաստան), վրացի դերասան և կինոռեժիսոր։

## Կենսագրություն
Գիուլի Ճոխոնելիձեն ծնվել է 1929 թվականի ապրիլի 10-ին Թբիլիսիում։

1951 թվականին ավարտել է Թբիլիսիի Շոթա Ռուսթավելու անվան թատերական ինստիտուտը, ապա սովորել է Գերասիմովի անվան կինեմատոգրաֆիայի ինստիտուտում՝ Սերգեյ Գերասիմովի մոտ։ Որպես դերասան աշխատել է Թբիլիսիի Կ. Մարջանիշվիլու անվան թատրոնում։

Իր կարիերայի սկզբում նկարահանվել է «Վրացֆիլմ» կինոստուդիայում և միութենական հանրապետությունների կինոստուդիաներում։ Հատկապես հայտնի է «Ֆաթիմա» ֆիլմում կատարած Իբրահիմի դերով։

Կինոյում պատերազմի թեմատիկային Գիուլի Ճոխոնելիձեն առաջին անգամ առնչվել է Սերգեյ Բոնդարչուկի «Պատերազմ և խաղաղություն» ֆիլմում, որտեղ խաղացել է Բագրատիոնի դերը։ Վերջինիս կինոյում առաջին անգամ մարմնավորել է Սերգո Զաքարիաձեն, ով զորավարին ներկայացել է որպես էմոցիոնալ, բուռն խառնվածքով անձնավորություն։ Գիուլի Ճոխոնելիձեն այլ կերպ է կերտել նրան՝ մարմնավորելով լրջախոհ, քաջ զորավարի, ով երբեմն դժվարանում էր որոշումներ կայացնել իր շրջապատի պահպանողականության պատճառով։

1983 թվականին արժանացել է Վրացական ԽՍՀ ժողովրդական արտիստի կոչման։

Գիուլի Ճոխոնելիձեն մահացել է 2008 թվականի դեկտեմբերի 24-ին։

## Ֆիլմագրություն

### Դերասան
* 1954 — Անդրիեշ — *էպիզոդ*
* 1958 — Ֆաթիմա — *Իբրահիմ, բատրակ*
* 1958 — Ա. Պ. - արտակարգ պատահար — *Ջավախիա*
* 1959 — Օր վերջին, օր առաջին
* 1960 — Լուսաբացից առաջ
* 1961 — Մի երկնքի ներքո
* 1964 — Ապրում էին ծերունին ու պառավը — *ինժեներ*
* 1966 — Հանդիպում անցյալի հետ — *Գոգիա, հակահեղափոխական*
* 1966 — Խաղ առանց ոչ ոքիի — *մայոր*
* 1968 — Պատերազմ և խաղաղություն — *իշխան Բագրատիոն*
* 1976 — Գլխի ընկար, շնորհավորում եմ — *Սուխիաշվիլի, ոստիկանության գնդապետ*
* 1977 — Գիշեր Չիլիի վրա
* 1979 — Մեր հայրերի հողը — *Բետկիլ*
* 1985 — Բագրատիոն — *իշխան Բագրատիոն*
* 1988 — Շատ ձանձրալի պատմություն — *հայր*
* 1989 — Սուլթան Բեյբարս — *ԲԱրատ*
* 1990 — Պարույր — *Զուրաբ Տորաձե*
* 2001 — Անտիմոզ Իվերիելի — *Անտիմոզ Իվերիելին ծեր հասակում*

### Ռեժիսոր
* 1979 — Մեր հայրերի հողը — *Բետկիլ*
* 1985 — Բագրատիոն — *իշխան Բագրատիոն*
* 1990 — Պարույր — *Զուրաբ Տորաձե*
* 2001 — Անտիմոզ Իվերիելի — *Անտիմոզ Իվերիելին ծեր հասակում*

## Ծանոթագրություններ

## Արտաքին հղումներ
* Գիուլի Ճոխոնելիձեն Internet Movie Database կայքում
* Գիուլի Ճոխոնելիձեն kinopoisk.ru կայքում

Կատեգորիա:Վրացի դերասաններ
Կատեգորիա:Վրացի կինոռեժիսորներ
Կատեգորիա:Թբիլիսի քաղաքում ծնվածներ
Կատեգորիա:Թբիլիսի քաղաքում մահացածներ
Կատեգորիա:Վրացական ԽՍՀ ժողովրդական արտիստներ
Կատեգորիա:20-րդ դարի դերասաններ
Կատեգորիա:Պատվո շքանշանի ասպետներ (Վրաստան)
Գամասար

**Գամասար**, լեռնագագաթ Հայաստանի Վայոց ձորի մարզում, Վայքի լեռների կատարայիև մասում, Հորադիս գյուղից 2 կմ հյուսիս-արևմուտք, Եղեգնաձոր քաղաքից մոտ 14 կմ հարավ-արևելք, բարձրությունը 2466 մ։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Վայոց ձորի մարզի լեռներ
Adventures in Freestyle

**«Adventures in Freestyle»**, բրիտանական «Ֆրիստայլերզ» խմբի չորրորդ ամբոմն է, բաց է թողնվել 2006 թվականի հոկտեմբերի 2-ին։

Պանդուլում խմբի հետ աշխատել է *«Fasten Your Seatbelt»* երգի ստեղծման վրա, իր «Hold Your Colour» ալբոմից։

## Ստեղծագործությունների ցանկ
# In the Beginning (2:23)
# Security (4:56) / Сопродюсер — Pendulum
# Could I Be Dreaming? (4:24)
# Fast Life (4:35)
# In Love with You (4:02)
# Jump N Twist (5:13)
# Pocketful of Sadness (4:01)
# Electrified (3:42)
# Hard to Stay (4:14)
# Painkiller (4:26)
# Turn to Dust (5:06)
# Old Skool Fool (2:32)
# So Fine (4:35)
# Beat It Down (4:53)

## Ծանոթագրություններ

Կատեգորիա:2006 ալբոմներ
Կատեգորիա:Երաժշտական ալբոմներ
Advance

**Advance** , երկրորդ ստուդիական ալբոմն է LFO տեխնո-դուետի, բաց է թողնվել 1996 թվականին լեյբլ Warp Records-ից։

## Ալբոմի մասին
Advance վերջին ալբոմն է, որի ձայնագրմանը մասնակցել Գեզ Վարլին, մինչև կոլեկտիվը չէր կորել և զբաղվել սոլո կարիերայով։

## Ստեղծագործությունների ցանկ
# «Advance»- 5:30
# «Shut Down»- 4:51
# «Loch Ness»- 4:48
# «Goodnight Vienna»- 3:51
# «Tied Up»- 5:22
# «Them»- 4:10
# «Ultra Schall»- 4:15
# «Shove Piggy Shove»- 4:20
# «Psychodelik»- 5:21
# «Jason Voorhees»- 4:34
# «Forever»- 5:29
# «Kombat Drinking»- 5:11

Կատեգորիա:1996 ալբոմներ
Կատեգորիա:Երաժշտական ալբոմներ
Բաղբար

**Բաղբար**, լեռնագագաթ Ադրբեջանի Օրդուբադի շրջանում, Զանգեզուրի լեռներում, Վանանդաձորի աջ կողմում։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Ադրբեջանի լեռնագագաթներ
Կատեգորիա:Օրդուբադի շրջան
Էրոսի Մանջգալաձեի անվան մարզադաշտ

**Էրոսի Մանջգալաձեի անվան մարզադաշտ** (), բազմաօգտագործվող մարզադաշտ, որը գտնվում է Վրաստանի Սամտրեդիա քաղաքում։ Մարզադաշտում անցկացվում են հիմնականում ֆուտբոլային խաղեր և ընդունվում տնային խաղեր Վրաստանի Սամտրեդիա ֆուտբոլային ակումբի հետ։ Մարզադաշտի առավելագույն տարողությունը կազմում է 15,000 հանդիսատես։

## Ծանոթագրություններ

## Արտաքին հղումներ
* Stadium information 

Կատեգորիա:Վրաստանի մարզադաշտեր
Ջերմամագնիսական երևույթներ

**Ջերմամագնիսական երևույթներ**, ջերմաստիճանի գրադիենտի առկայությամբ հաղորդիչների և կիսահաղորդիչների էլեկտրական ու ջերմային հատկությունների վրա մագնիսական դաշտի ազդեցությամբ պայմանավորված երևույթների խումբ։ Մագնիսական դաշտի ազդեցության (տես Լորենցի ուժ) հետևանքով լիցքակիրների ստեղծած էլեկտրական հոսանքը և մասնիկների տեղափոխությամբ պայմանավորված ջերմության հոսքը շեղվում են սկզբնական ուղղությունից։

Կատեգորիա:Մագնիսականություն
Կատեգորիա:Ֆիզիկական էֆեկտներ և երևույթներ
Բաղաջուր

**Բաղաջուր**, լեռ Հայկական լեռնաշխարհում, Հայկական Տավրոս լեռնահամակարգում, Վանա լճից հարավ, Մոկսի և Խիզանի միջև։

## Ծանոթագրություններ

Կատեգորիա:Հայկական Տավրոս
Կատեգորիա:Վանի մարզի լեռներ
Կատեգորիա:Լեռներ այբբենական կարգով
Օպտիկական համակարգեր

**Օպտիկական համակարգեր**, օպտիկական տարրերի՝ ոսպնյակների, պրիզմաների, թիթեղների, հայելիների և այլն համախումբ։ Այդ տարրերը համակցվում են միմյանց հետ որոշակի կերպով՝ օպտիկական պատկերներ ստանալու կամ լույսի աղբյուրից եկող լուսային հոսքը փոխակերպելու համար։ Օպտիկական համակարգերը օպտիկական և օպտիկաէլեկտրոնային սարքերի պարտադիր մասն են։

Կատեգորիա:Երկրաչափական օպտիկա
Շալե (Էնի գավառ)

**Շալե ** (), կոմունա Ֆրանսիայում, Ռոն Ալպեր մարզի Էն գավառում։ Մտնում է Կոլոնժն կանտոնի մեջ։ Շրջանը՝ Ժեքս։

Կոմունայի INSEE կոդը՝ 01078։

## Աշխարհագրություն
Կոմունան Փարիզ քաղաքից գտնվում է 410 կմ հարավ-արևելք, Լիոն քաղաքից 100 կմ դեպի հյուսիս-արևելք, 60 կմ արևելք Բուրկ ան Բրեսից։

## Կլիմա
Կլիման կիսացամաքային է, ձմռանը ցուրտ է, իսկ ամռանը՝ տաք։ Կոմունայում անձրևներ հաճախ են լինում, հիմնականում՝ ամռան ամիսներին։

## Բնակչություն
Կոմունայի բնակչությունը 2010 թվականին կազմել է 1225 մարդ։

## Ադմինիստրացիա

## Տնտեսություն
2010 թվականին աշխատունակ տարիք (15-64 տարեկան) ունեցող 798 մարդկանցից 618-ը տնտեսապես ակտիվ են եղել, 180-ը՝ պասիվ (ակտիվության ցուցանիշը՝ 77,4 % է, 1999 թվականին՝ 71.7 %)։ 618 ակտիվ բնակիչներից աշխատել են 575 -ը (309 տղամարդ, 266 կին), գործազուրկ է եղել 43 մարդ (23 տղամարդ և 20 կին)։ 180 պասիվներից 52 մարդ եղել են աշակերտ կամ ուսանող, 53-ը՝ թոշակառու, 75-ը պասիվ են եղել այլ պատճառներով։

## Նկարներ

ChallexDepuisAvully-20081018.jpg|
Challex_church_2.jpg|


## Ծանոթագրություններ

## Արտաքին հղումներ
* Պաշտոնական կայք 
* Ֆրանսիայի տնտեսական հետազոտությունների և վիճակագրության ազգային ինստիտուտ 
* cassini.ehess.fr. Проверено 8 апреля 2014 

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Դրանդայի մայր տաճար

**Դրանդայի մայր տաճար** (, ), Վրաց ուղղափառ եկեղեցու տաճարներից մեկը, որը գտնվում է Աբխազիայի Գուլրիփշի շրջան Դրանդա բնակավայրում։ Միջազգայորեն ճանաչվել է որպես վրացական տաճար։

Ըստ բյուզանդացի պատմիչ Պրոկոպիոս Կեսարացու, տաճարը հիմնադրվել է 551 թվականին Հուստինիանոս Ա-ի կողմից։ Նա որպես կառուցման վայր ընտրեց Դրանդա քաղաքը։ Շուտով Դրանդան դարձավ եպիսկոպոսական նստավայր։

Տաճարի պատերը և տանիքը մի քանի անգամ վերանորոգվել են ստուկկո արհեստական մարմարով և ճարտարապետական աղյուսներով։ Փոքր հատվածներ դեռ կարող են նկատելի լինել այն տեղերում, որ միտումնավոր կերպով մնացել են անձեռնմխելի։

## Պատկերասրահ

File:Dranda Cathedral wall.JPG|Պատիի արտաքին տեսքը
File:Dranda Cathedral font.jpg
File:Dranda Cathedral interior with font.JPG|


## Արտաքին հղումներ
* Photographs of Dranda Cathedral 
* Photographs and background information  (Russian)

Կատեգորիա:Վրաստանի տաճարներ
Կատեգորիա:Աբխազիայի շենքեր և կառույցներ
Բերջև (գետակ)

**Բերջև**, գետակ Թուրքիայում, Ճորոխի ավազանում, հոսում է Ստորին Մարադիտ բերդի մոտակայքում։ Անցնելով համանուն ավերակ տաճարի մոտով՝ Փեհլևան վտակից ներքև թափվում է Ճորոխի մեջ։

## Ծանոթագրություններ

Կատեգորիա:Թուրքիայի գետեր
Կատեգորիա:Ճորոխ գետի վտակներ
Adult Crash

**Adult Crash**, ամերիկական խումբ՝ Leeway-ի երրորդ ստուդիական ալբոմն է, բաց է թողնվել 1994 թվականին։

## Ալբոմի մասին
Ալբոմի ձայնագրմանը մասնակցել են խմբի բոլոր անդամները, բացի Մայքլ Գիբբոնսայից, ով լքել էր խումբը։

Ալբոմի մի քանի ստեղծագործություններ (Simple Life?, You, 3 Wishes), կորցրին արագությունը և ագրեսիան, ձայնային մոտեցավ ռոքին, իսկ վոկալ Էդդի Սատտոնը փոխեց ավելի պարզ և բարձրի։

## Ստեղծագործությունների ցանկ
# «Simple Life?» — 4:14
# «You» — 3:52
# «Make a Move» — 3:37
# «3 Wishes» — 4:33
# «Withering Heights» — 5:27
# «10 Years» — 5:11
# «Silver Tongue» — 1:44
# «Grip» — 2:57
# «The Roulaison» — 7:22
# «Clueless» — 3:51

## Ձայնագրման մասնակիցներ
*Eddie Sutton - վոկալ 
*A.J. Novello - կիթառ 
*Jimmy Khantos - բաս կիթառ 
*Pokey Mo - հարվածային գործիքներ

Կատեգորիա:1994 ալբոմներ
Կատեգորիա:Երաժշտական ալբոմներ
Էլգուջա Ամաշուկելի

**Էլգուջա Դավիթի Ամաշուկելի** (, ), խորհրդային և վրացի քանդակագործ։ ԽՍՀՄ ժողովրդական նկարիչ (1988), ԽՍՀՄ պետական մրցանակի դափնեկիր (1982)։

## Կենսագրություն
Էլգուջա Ամաշուկելին ծնվել է 1928 թվականի ապրիլի 22-ին Թիֆլիսում (այժմ՝ Թբիլիսի, Վրաստան)։ 1950-1955 թվականներին սովորել է Թբիլիսիի գեղարվեստի ակադեմիայում՝ Ն. Պ. Կանդելակիի մոտ։

Էլգուջա Ամաշուկելին «Մայր Վրաստան» հուշարձանի, «Ռուսթավելի» մետրոյի կայարանի խորաքանդակի (1966), Վրաստանում Վախթանգ Գորգասալի հուշարձանի (1967), Նիկո Փիրոսմանիի հուշարձանը Թբիլիսիում (1975), Գորիում Հաղթանակի մոնումենտի (1979), Փոթիում Հերոս նավաստիների փառքի հուշարձանի (1979) հեղինակն է։

1996 թվականից Ամաշուկելին եղել է Վրաստանի գիտությունների ակադեմիայի Լեզվաբանության և գրականության վարչության թղթակից-անդամ։

Էլգուջա Ամաշուկելին մահացել է 2002 թվականի մարտին։ Թաղված է Թբիլիսիի Դիդուբեի պանթեոնում։

## Պարգևներ և կոչումներ
* Վրացական ԽՍՀ վաստակավոր նկարիչ (1965)
* Վրացական ԽՍՀ ժողովրդական նկարիչ (1979)
* ԽՍՀՄ ժողովրդական նկարիչ (1988)
* ԽՍՀՄ պետական մրցանակ (1982) - Գորիում Հաղթանակի մոնումենտի և Փոթիում Հերոս նավաստիների հուշարձանի համար 
* Շոթա Ռուսթավելիի անվան ՎԽՍՀ պետական մրցանակ (1965) - «Մայր Վրաստան» հուշարձանի համար։

## Պատկերասրահ
## Ծանոթագրություններ

Կատեգորիա:20-րդ դարի քանդակագործներ
Կատեգորիա:Դիդուբեի պանթեոնում թաղվածներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:ԽՍՀՄ ժողովրդական նկարիչներ
Կատեգորիա:ԽՍՀՄ նկարիչների միության անդամներ
Կատեգորիա:Խորհրդային քանդակագործներ
Կատեգորիա:Պատվո շքանշանի ասպետներ (Վրաստան)
Կատեգորիա:Վրացի քանդակագործներ
Շալվա Ղամբաշիձե

**Շալվա Ղամբաշիձե** (, ), կինոյի և թատրոնի վրացի խորհրդային դերասան, Վրացական ԽՍՀ ժողովրդական արտիստ (1939)։

## Կենսագրություն
Շալվա Ղամբաշիձեն ծնվել է 1899 թվականի հուլիսի 20-ին (օգոստոսի 1) Զեստափոն քաղաքում, հոգևորականի ընտանիքում։ Սովորել է Քութայիսի ռեալական ուսումնարանում։

1920 թվականին Թբիլիսիում ավարտել է Գ. Ջաբադարիի դրամատիկական ստուդիան, 1920 թվականից որպես դերասան աշխատել է Բաթումի թատրոնում, 1921 թվականից՝ Թբիլիսիի Շոթա Ռուսթավելու անվան թատրոնում, իսկ 1928 թվականից՝ Թբիլիսիի Կ. Մարջանիշվիլու անվան թատրոնում։ 1937-1947 թվականներին եղել է Կ. Մարջանիշվիլու անվան թատրոնի տնօրենը, գեղարվեստական ղեկավարն ու ռեժիսորը։

Շալվա Ղամբաշիձեն նկարահանվել է նաև ֆիլմերում։ 1939 թվականին արժանացել է Վրացական ԽՍՀ ժողովրդական արտիստի կոչման։

Մահացել է 1955 թվականի մայիսի 15-ին Թբիլիսիում։

## Արվեստ
### Դերասան
* 1922 - «Ոչխարի աղբյուր», Լոպե դե Վեգա - *Էսթևան*
* 1935 - «Կոտրված կամուրջ», Իլյա Ճավճավաձե - *Արչիլ*
* 1953 - «Ընտանիքի պատիվը» - *Ալան*
* 1955 - «Մարիա Ստյուարտ» - *Շրուսբերի*

### Բեմադրություն
* 1938 - «Կոլխոզնիկի հարսանիքը», Կակաբաձե
* 1944 - «Անսանձի սանձահարումը», Շեքսպիր
*
### Ֆիլմագրություն
* 1927 - Սամանիշվիլու խորթ մայրը
* 1928 - Կինը տոնավաճառից
* 1938 - Մեծ հրացոլք
* 1942 - Գեորգի Սաակաձե - *իշխան Անդուկապար*
* 1945 - Դավիթ Գուրամիշվիլի
* 1945 - Անսաստ հարևաններ
* 1948 - Քեթո և Կոտե - *Մակար*
* 1949 - Երջանիկ հանդիպում
* 1954 - Ճպուռ

## Ծանոթագրություններ

## Արտաքին հղումներ
* Շալվա Ղամբաշիձեն kino-teatr.ru կայքում
* Շալվա Ղամբաշիձե

Կատեգորիա:Վրացի դերասաններ
Կատեգորիա:Վրացի ռեժիսորներ
Կատեգորիա:Վրացական ԽՍՀ վաստակավոր արտիստներ
Կատեգորիա:20-րդ դարի դերասաններ
Կատեգորիա:Դիդուբեի պանթեոնում թաղվածներ
Adriano Rock

**Adriano Rock**, իտալացի դերասան և երգիչ Ադրիանո Չելենտանոյի ստուդիական ալբոմն է, որը թողարկվել է 1968 թվականին։

## Ալբոմի մասին
Ձայնագրությանը մասնակցում էր Ադրիանո Չելենտանոյի կինը՝ Կլաուդիա Մորին։

1991 թվականին «Napoleone, il cowboy e lo zar» ստեղծագործությունը ավելի ուշ վերահրատարակել է Չելենտանոն։ Ալբոմում «*Il re degli ignoranti*» եգի անունը և դասավորությունը փոխվել է։

## Ստեղծագործությունների ցանկ
# *L’attore*
# *Non ci fate caso*
# *Come farai*
# *La tana del re*
# *Tutto da mia madre*
# *Napoleone, il cowboy e lo zar*
# *Il grande Sarto*
# *L’ora del boogie*
# *Il filo di Arianna*
# *Miseria nera*
# *Ea (bonus track)*

## Արտաքին հղումներ
*Adriano Rock discogs.com կայքում
** Ադրիանո Չելենտանոյի պաշտոնական կայք 

Կատեգորիա:1968 ալբոմներ
Կատեգորիա:Երաժշտական ալբոմներ
Բաքիլ

**Բաքիլ**, լեռնագագաթ Ղարաբաղի լեռներում, Գորիս քաղաքից մոտ 29 կիլոմետր հյուսիս-արևելք։ Բարձրությունը 2002 [մետր։ Լանջերն անտառածածկ են։ Նշանակված է Կովկասի 5-վերստանոց քարտեզում։

## Ծանոթագրություններ

Կատեգորիա:Սյունիքի մարզի լեռներ
Կատեգորիա:Սյունիքի բարձրավանդակ
Ռուսթավի սիոն

**Ռուսթավիի Սիոն **(Աստվածածնի վերափոխման տոնի համար)** **(), ավելի հայտնի է որպես Ռուսթավիսի եկեղեցի (), վրաց ուղղափառ եկեղեցի, որը գտնվում է Վրաստանի  Ռուսթավի քաղաքում։ Այն կառուցվել է 2000 թվականից 2001 թվականներին։ Եկեղեցու կառուցման նախագիծը պատկանում է Նիկոլոզ Աբաշիձեին, Նիկոլոս Դադիանիին և Բեսարիոն Մենաբդեին։ Շինարարական աշխատանքները ղեկավարում էր Թեմուր Բուրկիաշվիլին։

Հաջորդ օրը՝ օգոստոսի 28-ին, երբ Վրաց ուղղափառ եկեղեցիու օրն էր, առաջին պատարագն անցկացվել է Ռուսթավի Սիոն եկեղեցում։

## Ծանոթագրություն

Կատեգորիա:Վրաստանի եկեղեցիներ
Կատեգորիա:Քվեմո Քարթլիի մարզի շենքեր և կառույցներ
Դայիրմանդաղ

**Դայիրմանդաղ**, *Դագիրմանդաղ*, (), լեռնագագաթ Ադրբեջանում, Փոքր Կովկաս լեռնահամակարգում, Գանձակի լեռնաշղթայում, Գետաբեկ քաղաքից արևմուտք։

## Տես նաև
* Դագիրմանդաղ

## Ծանոթագրություններ

Կատեգորիա:Ադրբեջանի լեռնագագաթներ
Կատեգորիա:Գետաբեկի շրջան
Հողհատկացում

**Հողհատկացում**, պետական և համայնքային սեփականություն հանդիսացող հողամասերի տրամադրումը սեփականության, օգտագործման, տիրապետման և տնօրինման իրավունքով։ Հայաստանում հողհատկացում իրականացվում է 2001 թվականից գործող Հողային օրենսգրքի համաձայն։

## Տես նաև
Տես նաև Հողային իրավունք, Հողօգտագործման իրավունք, Հողատիրություն։

Կատեգորիա:Հողեր
Դաիրմանչայ

**Դաիրմանչայ**, գետակ Արաքսի ավազանում, Ախուրյանի ձախ վտակը։ Սկիզբ է առնում Գյուլլի գավառի շրջակայքի աղբյուրներից և հոսում Ամասիայի շրջանով։ Երկարությունը 10 կիլոմետր։

## Ծանոթագրություններ

Կատեգորիա:Շիրակի մարզի գետեր
Կատեգորիա:Ախուրյան գետի վտակներ
Ունիպոլային ինդուկցիա

**Ունիպոլային ինդուկցիա** ( – մեկ և հուն․ JtoXo£ – բևեռ), միաբևեռ ինդուկցիա, էչեկտրաշարժ ուժի (էլշու) առաջացումը մագնիսացած մարմնում, երբ վերջինս շարժվում է մագնիսացման առանցքին ոչզուգահեռ։ Ընդորում էլշուն ուղղահայաց է այն հարթությանը, որի վրա դասավորված են մագնիսի մագնիսական ինդուկցիայի В և արագության v վեկտորները։ Եթե մագնիսացած մարմինը հաղորդիչ է, ապա Ու․ ի․ կարող է բացատրվել դասական էլեկտրադինամիկայի շրջանակներում, ազատ էլեկտրոնները մարմնի ներսում Լորենցի ուժի ազդեցությամբ տեղափոխ վում են v և В ուղղություններին ուղղա հայաց այնքան ժամանակ, մինչև մարմ նում առաջանում է այդ տեղափոխությանը խանգարող էլեկտրական դաշտ։ Ու․ ի–ի երևույթի հետևողական բացատրությունը տալիս է հարաբերականության տեսությունը։ Մագնիսի հետ կապված հաշվարկման համակարգում Е էլեկտրական դաշտը բացակայում է։ Եթե հաշվարկման լաբորատոր համակարգում մագնիսը շարժվում է համընթաց, հավասարաչափ և ուղղագիծ՝ v արագությամբ, ապա դաշտերի լարվածությունների ձևափոխման ռելյատի վիստական բանաձևերի համաձայն, Е= = –[vB]/c, որտեղ c-ն լույսի արագությունն է։ Այս բանաձևը կիրառելի է մագնիսացած մարմնի ինչպես ներսի, այնպես էլ դրսի տիրույթների համար, անկախ այն բանից՝ մարմինը հաղորդիչ է, թե անհա ղորդիչ։ Ու․ ի․ օգտագործվում է ունիպոլային մեքենաներում՝ հաստատուն հոսանք ստանալու համար։ Սակայն «Ու․ ի․» անհաջող տերմին է, առաջացել է այն պատճառով, որ ունիպոլային մեքենայում էլշուի մակածման կոնտուրը տեղավորված է մագնիսի մի բևեռի մոտ։

Կատեգորիա:Էլեկտրադինամիկա
Կատեգորիա:Հարաբերականության հատուկ տեսություն
Բարնալիկ Թեփեսի

**Բարնալիկ Թեփեսի**, լեռ Պոնտական լեռնահամակարգում, նրա արևելյան հատվածում, Ճորոխի ձախակողմյան վտակ Մուրգուլսու գետի ձախ կողմում։ Ոչ բարձր, կանաչապատ և անտառապատ է։ Նշանակված է Կովկասի 5-վերստանոց քարտեզում։

## Ծանոթագրություններ

Կատեգորիա:Պոնտոսի լեռնային համակարգ
Կատեգորիա:Արդվինի մարզի լեռներ
Լաուրա Էֆրիկյան

**Լաուրա Անջելոյի Էֆրիկյան** (, ), հայազգի իտալացի դերասանուհի, հաղորդավարուհի։ Ջութակահար, դիրիժոր Անջելո Էֆրիկյանի դուստրը։

## Կենսագրություն
Լաուրա Էֆրիկյանը ծնվել է 1940 թվականին, Տրևիզում, ջութակահար Անջելո Էֆրիկյանի ընտանիքում։ Ավարտել է Միլանի Պիկոլլո թատրոնի դրամատիկ դպրոցը։

1960 թվականից Էֆրիկյանն աշխատել է թատրոնում, հեռուստատեսությունում, նկարահանվել ֆիլմերում, 1962 թվականին հյուրընկալվել Սան Ռեմոյի երաժշտական փառատոնում։ 1961 թվականին հանդես գալով պեպլում «Հերկուլեսը և Ատլանտիսի նվաճումը» ֆիլմում՝ Էֆրիկյանը հանդես եկավ նաև մի շարք երաժշտական ֆիլմերում Ջիանի Մորանդիի հետ, ում հետ ամուսնացավ 1966 թվականին։ Զույգն ամուսնալուծվել է 1979 թվականին։

## Ֆիլմեր
* Ercole alla conquista di Atlantide, regia di Vittorio Cottafavi (1961)
* Twist, lolite e vitelloni, regia di Marino Girolami (1962)
* Il delitto non paga, regia di Gérard Oury (1962)
* In ginocchio da te, regia di Ettore Maria Fizzarotti (1964)
* La suora giovane, regia di Bruno Paolinelli (1964)
* Una lacrima sul viso, regia di Ettore Maria Fizzarotti (1964)
* Non son degno di te, regia di Ettore Maria Fizzarotti (1965)
* Se non avessi più te, regia di Ettore Maria Fizzarotti (1965)
* Nessuno mi può giudicare, regia di Ettore Maria Fizzarotti (1966)
* Perdono, regia di Ettore Maria Fizzarotti (1966)
* Rita la zanzara, regia di Lina Wertmuller (1966)
* Chimera, regia di Ettore Maria Fizzarotti (1968)
* Marea di settembre (1968)
* La tragedia di Hopewell (1969)
* Oltre la quarta dimensione (1996)
* Il morso del serpente, regia di Luigi Parisi - film TV (1999)
* Vento di primavera - Innamorarsi a Monopoli, regia di Franco Salvia (2000)
* La masseria delle allodole, regia di Paolo e Vittorio Taviani (2007)
* Cose dell'altro mondo, regia di Francesco Patierno (2011)

## Գրականություն
* Le Teche Rai, la prosa televisiva dal 1954 al 2008.
* Le attrici Gremese editore, Roma 1999.

## Ծանոթագրություններ

Կատեգորիա:20-րդ դարի իտալացիներ
Կատեգորիա:Թատրոնի հայ դերասաններ
Կատեգորիա:Իտալացի դերասանուհիներ
Կատեգորիա:Հայ դերասանուհիներ
Կատեգորիա:Հայ կինոդերասաններ
Կատեգորիա:Հայ հաղորդավարներ
Գալակուրդաղ

**Գալակուրդազ**, լեռնաշղթա Հայկական լեռնաշխարհում, Արևելյան և Արևմտյան Տիգրիս գետերի խառնարանի շրջանում։ Ձգվում է հյուսիս-արևմուտքից հյուսիս-արևելք։ Բարձրությունը 2818 մետր է։

## Ծանոթագրություններ

Կատեգորիա:Հայկական լեռնաշխարհի լեռնաշղթաներ
Ֆեկլենկա

**Ֆեկլենկա** (), գետ Ռուսաստանում, հոսում է Յարոսլավլի մարզով։ Գետաբերանը գտնվում է Լուտ գետի ձախ ափից 12 կմ հեռավորության վրա։ Գետի երկարությունը կազմում է 12 կմ։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վոլգա, գետը ենթաավազան չունի գետը թափվում է Վոլգա, գետի գետային ավազանը Օկի։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 08010300212110000010958
* Կոդը ըստ հիդրոլոգիական հետազոտության (ՌԴ) — 110001095
* Ավազանի կոդը — 08.01.03.002
* Ծավալի համարը ըստ ՌԴ-ի — 10
* Թողարկումը ըստ ՌԴ-ի — 0

## Ծանոթագրություններ

Կատեգորիա:Ռուսաստանի գետեր
Կատեգորիա:Վերին Վոլգայի ավազանային շրջանի գետեր
Յոհան Ֆորսթեր

**Յոհան Ֆորսթեր** (, ), գերմանացի օրնիտոլոգ, բուսաբան, կենդանաբան և անգլիական ծագմամբ ճանապարհորդ։

Գեորգ Ֆորսթերի հայրը։

Դանցիգի մոտ ապագա քահանան սովորել է մաթեմատիկա, փիլիսոփայություն, աշխարհագրություն, ազգագրություն և հին լեզուներ։

1756 թվականին ռուսական կառավարության անունից գնաց Վոլգա։ Հետո նա գնաց Սանկտ Պետերբուրգ։

1766 թ.-ին տեղափոխվեց Անգլիա և որպես բնագետ ուղեկցում էր Ջեյմս Կուկին նրա երկրորդ շուրջերկրյա նավարկության ժամանակ։

Չստանալով կառավարությունից վարձահատույց, Ֆորսթերն ընկավ ծայրահեղ աղքատության մեջ և ենթարկվեց ազատազրկման չվճարված պարտքերի համար։

1780 թ.-ին Հալլեում նշանակվեց պրոֆեսոր։

Ֆորսթերն առաջինն առաջարկեց դիտարկել Ավստրալիան որպես ինքնուրույն աշխարհամաս և Հին աշխարհը Նորից բաժանող նեղուցը կոչել Բերինգի նեղուց։

## Ծանոթագրություններ

Կատեգորիա:Գերմանացի կենդանաբաններ
Կատեգորիա:Պրուսիայի գիտությունների ակադեմիայի անդամներ
Կատեգորիա:Գերմանացի բուսաբաններ
Կատեգորիա:Գերմանացի ճանապարհորդներ
Կատեգորիա:Գերմանացի մարդաբաններ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Ֆրանսիայի Գիտությունների ակադեմիայի թղթակից անդամներ
Կատեգորիա:Գերմանացի բնագետներ
Կատեգորիա:Գերմանացի ազգագրագետներ
Կատեգորիա:Գերմանացի կենսաբաններ
Կատեգորիա:Ամերիկյան փիլիսոփայական ընկերության անդամներ
Վալերի Աբրամիձե

**Վալերի Աբրամիձե** (, ), վրացի ֆուտբոլիստ, վրացական «Սուլորի» ֆուտբոլային ակումբի պաշտպան։

Վալերի Աբրամիձեն ծնված լինելով Վրաստանում, եղել է նաև Ռուսաստանի քաղաքացի։

## Կարիերա
2002 թվականի ամռանը Աբրամիձեն տեղափոխվել է «Սպարտակ»` կնքելով հնգամյա պայմանագիր։ Սպարտակի կազմում անցկացրել է Ռուսաստանի առաջնության 15 հանդիպումներ։ 2003 թվականին տեղափոխվել է «Ուրալան», իսկ արդեն 2004 թվականին` «Խիմկի» ֆուտբոլային ակումբ։

2007 թվականի մրցաշրջունում Աբրամիձեն ունեցել է լուրջ խնդիրներ ադրբեջանական «Խազար Լենկորան» ֆուտբոլային ակումբի կազմում։ 2006 թվականին այդ ակումբի հետ պայմանագիր կնքելիս նա համոզված է եղել, որ կնքում է մեկտարյա պայմանագիր, սակայն տարբերություններ են եղել պայմանագրի բնօրինակ ադրբեջաներենի և թարգմանություն վրացերենի միջև։

Աբրամիձեի թարգմանության մեջ գրված էր, որ նա ակումբում պարտավորվում է մարզվել մեկ տարի, իսկ ադրբեջաներեն տարբերակում՝ 2 տարի։ Այդ սխալի պատճառով Աբրամիձեն զրկվում է «Անժի» ֆուտբոլային ակումբում խաղալու հնարավորությունից և ադրբեջանական ակումբից հեռանում 2007 թվականին։

## Ծանոթագրություններ

## Արտաքին հղումներ
* Статистика на Sportbox.ru 

Կատեգորիա:Դինամո Թբիլիսիի ֆուտբոլիստներ
Կատեգորիա:Խիմկիի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Վրաստանի հավաքականի ֆուտբոլիստներ
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Գեորգի Ադամիա

**Գեորգի Ադամիա,** (, ), վրացի ֆուտբոլիստ, «Սիոնի Բոլնիս» ֆուտբոլային ակումբի հարձակվող։

## Կարիերա
Գեորգի Ադամիան իր ֆուտբոլային կարիերան սկսել է իր հայրենիքում՝ Վրաստանում։ Նա սկզբում խաղացել է «ՏԳՈՒ» և «ՎԻՏ Ջորջիա» ֆուտբոլային ակումբների կազմում։ 2004 թվականին «ՎԻՏ Ջորջիա» ֆուտբոլային ակումբի կազմում դառնում է Վրաստանի չեմպիոն։

Հայրենիքից դուրս իր առաջին ֆուտբոլային քայլերը Գեորգին կատարել է Ադրբեջանում` «Նեֆտչի» ֆուտբոլային ակումբի կազմում։ Այս ֆուտբոլային ակումբի կազմում նա խաղացել է մեկ մրցաշրջան և նրա ակումբը գրավել է երկրորդ տեղը Ադրբեջանական լիգայում։ 2005 թվականին դառնում է հերթական գավաթի խաղարկության ռմբարկուն։

Հինգ ամիս անց Ադամին տեղափոխվում է Ադրբեջանի մայրաքաղաք Բաքուն ներկայացնող «Բաքու» ֆուտբոլային ակումբ։ Դրանից հետո նա համապատասխանաբար խաղեր է անցկացնում «Ղարաբաղ» և «Ինտեր» ֆուտբոլային ակումբների կազմում։

## Ծանոթագրություններ

Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ալեքս Բենաշվիլի

**Ալեքս Բենաշվիլի** (, ), վրացի պրոֆեսիոնալ ֆուտբոլիստ։ Ներկայումս հանդես է գալիս «Տորպեդո» ֆուտբոլային ակումբի կազմում։

Հանդես է գալիս 9 համարի ներքո՝ կիսապաշտպանի դիրքում։ Հասակը կազմում է 1.77 մետր։

## Ծանոթագրություններ

## Արտաքին հղումներ
* Ֆուտբոլիստի մասին

Կատեգորիա:Վրաստանի հավաքականի ֆուտբոլիստներ
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Միխեիլ Չուբինիձե

**Միխեիլ Չուբինիձե** (, 28 փետրվարի, 1910, Թբիլիսի - 2006, Թբիլիսի), կինոյի և թատրոնի վացի դերասան, թատերական ռեժիսոր։ ԽՍՀՄ ժողովրդական արտիստ (1982)։

## Կենսագրություն
Միխեիլ Չուբինիձեն ծնվել է 1910 թվականի փետրվարի 28-ին (այլ տվյալներով՝ փետրվարի 2-ին) Թիֆլիսում (ներկայում՝ Թբիլիսի)։

1930—1936 թվականներին աշխատել է Ճիաթուրայի Ա. Ծերեթելու անվան վրացական թատրոնում, իսկ հետագայում՝ Գորիի Գ. Էրիսթավիի անվան դրամատիկական թատրոնում և Փոթիի Վ. Գունիայի անվան դրամատիկական թատրոնում։

1945 թվականից խաղացել է Աբխազիայի Ս. Չանբայի անվան դրամատիկական թատրոնում (Սուխում)։

Թատրոնում բեմադրել է ներկայացումներ, նկարահանվել է ֆիլմերում։

Միխեիլ Չուբինիձեն մահացել է 2006 թվականին Թբիլիսիում։ Թաղված է Սաբուրթալոյի գերեզմանատանը։

## Կոչումներ
* Աբխազիայի ԻԽՍՀ ժողովրդական արտիստ
* Վրացական ԽՍՀ ժողովրդական արտիստ (1958)
* ԽՍՀՄ ժողովրդական արտիստ (1982)

## Արվեստ
### Դերերը թատրոնում
* «Օթելլո», Շեքսպիր — *Օթելլո*
* «Անօժիտը», Ալեքսանդր Օստրովսկի — *Կնուրով*
* «Վերջին զոհը», Ալեքսանդր Օստրովսկի — *Պրիբիտկով*
* «Ֆլանդրիա», Վիկտորեն Սարդու — *կոմս դե Ռիզոոր*
* «Հյուրանոցի տիրուհին», Կառլո Գոլդոնի
* «Արքա Իրակլի», Լևան Գոտուա — *արքա Իրակլի*
* «Ռևիզոր», Նիկոլայ Գոգոլ — *Գորոդնիչի* 
* «Խևիսբերի Գոչա», Ալեքսանդր Կազբեգի — *Խևիսբերի Գոչա* 
* «Քաղքենիներ», Մաքսիմ Գորկի — *Տետերև* 
* «Ապրակունե Չիմչիմելի», Իենա Վակելի — *Ապրակունե Չիմչիմելի*
* «Բաղնիք», Վլադիմիր Մայակովսկի — *Պոբեդոնոսիկով*
* «Աղվեսն ու խաղողը», Գիլյերմե Ֆիգեյրեդու — *Եզոպոս*
* «Էդիպ արքա», Սոֆոկլես — *Էդիպ արքա*

### Ֆիլմագրություն
* 1954 — Ոսկե խնձորներ — *Թեմրիզ*
* 1962 — Սև ճայ — *էպիզոդ*
* 1964 — Լեռների օրենքը — *իշխան Էրիսթավի*
* 1965 — Անցյալի էջեր (կինոալմանախ) (նովել «Միխա») — *Պետրե*
* 1972 — Ծեր զուռնաչիները 
* 1980 — Օգարյովա, 6 — *Մախայիլ Դմիտրիևիչ*

## Ծանոթագրություններ

## Արտաքին հղումներ
* Միխեիլ Չուբինիձեն Internet Movie Database կայքում
* Միխեիլ Չուբինիձեն kino-teatr.ru կայքում

Կատեգորիա:Վրացի դերասաններ
Կատեգորիա:Վրացական ԽՍՀ ժողովրդական արտիստներ
Կատեգորիա:ԽՍՀՄ ժողովրդական արտիստներ
Կատեգորիա:Թբիլիսի քաղաքում ծնվածներ
Կատեգորիա:Թբիլիսի քաղաքում մահացածներ
Կատեգորիա:20-րդ դարի դերասաններ
Կատեգորիա:Պատվո շքանշանի ասպետներ (Վրաստան)
Կատեգորիա:Երկարակյացներ
Հովհաննես Զատիկյան

**Հովհաննես Գևորգի Զատիկյան** (), հայ արձակագիր, պատմաբան։ Պատմական գիտությունների թեկնածու (1995)։ Հայաստանի գրողների միության անդամ (1995)։

## Կենսագրություն
1964-1969 թվականներին սովորել է Երևանի Խաչատուր Աբովյանի անվան մանկավարժական ինստիտուտի պատմության ֆակուլտետում, 1969-1972 թվականներին՝ ՀՀ ԳԱԱ պատմության ինստիտուտի ասպիրանտուրայում։ Ավարտելուց հետո տարբեր բուհերում դասավանդել է «Հայոց պատմություն» առարկան։ Հեղինակել է պատմավեպեր, պատմվածքներ, տպագրվել են նրա ավելի քան 50 գիտական հոդվածներ, «Անծուխ կրակներ», «Կարին», «Հովհաննես հայ թագավորը» գրքերը։ 2003 թվականից Խաչատուր Աբովյանի տուն-թանգարանի տնօրենն էր։ 2008 թվականից դասախոսել է Երևանի Խաչատուր Աբովյանի անվան պետական մանկավարժական համալսարանում։

## Երկեր
* Կնճռոտված գարնան ծիլեր (պատմվածքներ), Երևան, 2011։
* Արքայից արքա հայոց (պատմավեպ), Երևան, 2011։
* Հովհաննես հայ թագավորը (պատմավեպ), Երևան, 2004։
* Ապրող կարոտներ (պատմվածքներ), Երևան, 1996։
* Անծուխ կրակներ (պատմվածքներ), Երևան, 1989։

## Ծանոթագրություններ

## Արտաքին հղումներ
* Գրողն ու իր իրականությունը. Հովհաննես Զատիկյան
* ԹՌՉՈՂ ՁՅՈՒՆԵՐԻ ԵՐԿԻՐԸ, Հովհաննես Զատիկյան

Կատեգորիա:1945 ծնունդներ
Կատեգորիա:ՀՊՄՀ շրջանավարտներ
Կատեգորիա:Հայ արձակագիրներ
Կատեգորիա:Հայ պատմաբաններ
Կատեգորիա:Հայաստանի գրողների միության անդամներ
Կատեգորիա:Հոկտեմբերի 20 ծնունդներ
Կատեգորիա:Պատմական գիտությունների թեկնածուներ
Կատեգորիա:Վարդաքար գյուղում ծնվածներ
Վրաստանի խորհրդարանական ընտրություններ (1919)

**Վրաստանի խորհրդարանական ընտրություններ,** արտահերթ ընտրություններ, որը տեղի է ունեցել 1919 թվականի փետրվարի 14-ից 16-ը Վրաստանի Դեմոկրատական Հանրապետությունում։ Արդյունքում հաղթել է Վրաստանի Սոցիալ-դեմոկրատական լիբերալ կուսակցությունը ձայների մեծամասնությամբ։

Այդ կուսակցությունը հավաքել է ամբողջ ձայների 81%-ը։ Դրանից հետո նրանք իրենց իշխանությունը զիջեցին Վրաստանում գործող Հայ հեղափոխական Դաշնակցություն կուսակցությանը։

## Արդյունքներ

## Ծանոթագրություններ

Կատեգորիա:Վրաստանի դեմոկրատական հանրապետություն
Եպիսկոպոս

**Եպիսկոպոս** (, , բառացի` «հետևում եմ ինչ-որ մեկին», **տեսուչ**), Հայաստանյայց Առաքելական Եկեղեցու հոգևորականության երրորդ (բարձրագույն) դասը, որի առաքելությունն է ղեկավարել և ուղղորդել Հայ Եկեղեցու հոգևոր և իրավական կյանքը։

## Գործառույթ
Եպիսկոպոսը հոգևորականության ձեռնադրված անդամ է, որին վստահված է կրոնական հաստատությունում իշխանության և վերահսկողության պաշտոն: Քրիստոնեության մեջ եպիսկոպոսները սովորաբար պատասխանատու են թեմերի կառավարման և վարչարարության համար: Եպիսկոպոսի դերը կամ պաշտոնը կոչվում է եպիսկոպոսական կամ եպիսկոպոսություն: Կազմակերպչական առումով, մի շարք քրիստոնեական դավանանքներ օգտագործում են եկեղեցական կառուցվածքներ, որոնք պահանջում են եպիսկոպոսների պաշտոն, մինչդեռ այլ դավանանքներ հրաժարվել են այս պաշտոնից՝ այն համարելով իշխանության խորհրդանիշ: Եպիսկոպոսները նաև քաղաքական իշխանություն են իրականացրել իրենց թեմերում:

## Արքեպիսկոպոսներ
# Տ. Նուրհան արքեպիսկոպոս Մանուկյան
# Տ. Սահակ արքեպիսկոպոս Մաշալյան
# Տ. Ոսկան արքեպիսկոպոս Գալփաքյան
# Տ. Նորվան արքեպիսկոպոս Զաքարյան
# Տ. Ավագ արքեպիսկոպոս Ասատուրյան
# Տ. Սևան արքեպիսկոպոս Ղարիբյան
# Տ. Նաթան արքեպիսկոպոս Հովհաննիսյան
# Տ. Պարգև արքեպիսկոպոս Մարտիրոսյան
# Տ. Խաժակ արքեպիսկոպոս Պարսամյան
# Տ. Հակոբ արքեպիսկոպոս Գլնճյան
# Տ. Հովնան արքեպիսկոպոս Տերտերյան
# Տ. Վիգեն արքեպիսկոպոս Այքազյան
# Տ. Եզնիկ արքեպիսկոպոս Պետրոսյան
# Տ. Նավասարդ արքեպիսկոպոս Կճոյան
# Տ. Արամ արքեպիսկոպոս Աթեշյան
# Տ. Նաթան արքեպիսկոպոս Հովհաննիսյան
# Տ. Աբրահամ արքեպիսկոպոս Մկրտչյան
# Տ. Առաքել արքեպիսկոպոս Քարամյան
# Տ. Փառեն արքեպիսկոպոս Ավետիքյան
# Տ. Բագրատ արքեպիսկոպոս Գալստանյան
# Տ. Արշակ արքեպիսկոպոս Խաչատրյան
# Տ. Միքայել արքեպիսկոպոս Աջապահյան
# Տ. Եզրաս արքեպիսկոպոս Ներսիսյան
# Տ. Վազգեն արքեպիսկոպոս Միրզախանյան
# Տ. Սիոն արքեպիսկոպոս Ադամյան
# Տ. Մովսես արքեպիսկոպոս Մովսիսյան

## Եպիսկոպոսներ
# Տ. Աշոտ եպիսկոպոս Մնացականյան
# Տ. Արմաշ եպիսկոպոս Նալբանդյան
# Տ. Արարատ եպիսկոպոս Գալթագճյան
# Տ. Անուշավան եպիսկոպոս Ժամկոչյան
# Տ. Մարկոս եպիսկոպոս Հովհաննիսյան
# Տ. Վրթանես եպիսկոպոս Աբրահամյան
# Տ. Արտակ եպիսկոպոս Տիգրանյան
# Տ. Մկրտիչ եպիսկոպոս Պռոշյան
# Տ. Հովակիմ եպիսկոպոս Մանուկյան
# Տ. Հայկազուն եպիսկոպոս Նաջարյան
# Տ. Վահան եպիսկոպոս Հովհաննիսյան
# Տ. Տաթև եպիսկոպոս Հակոբյան
# Տ. Մուշեղ եպիսկոպոս Բաբայան
# Տ. Հովնան եպիսկոպոս Հակոբյան
# Տ. Նարեկ եպիսկոպոս Բերբերյան
# Տ. Աբգար եպիսկոպոս Հովակիմյան
# Տ. Վարդան եպիսկոպոս Նավասարդյան
# Տ. Օշական եպիսկոպոս Գյուլգյուլյան
# Տ․ Խորեն եպիսկոպոս Առաքելյան

## Տես նաև

* Արքեպիսկոպոս
* Հայաստանյայց Առաքելական Սուրբ Եկեղեցու նվիրապետություն

## Արտաքին հղումներ
*Եպիսկոպոսաց դաս. Մայր Աթոռ Ս. Էջմիածնի պաշտոնական կայքէջ 

Կատեգորիա:Եպիսկոպոս
Կատեգորիա:Նվիրապետություն
Վերադարձ դեպի Գյուրուն

**«Վերադարձ դեպի Գյուրուն»**, "Back to Gürün LLC" ընկերության նկարահանած ֆիլմ։ 2015 թվականին ներկայացվել է «Ոսկե ծիրան» միջազգային կինոփառատոնի «Հայկական համայնապատկեր» ծրագրում։

## Սյուժե
Ֆիլմը պատմում է Ադրինե Գրիգորյանի դեպի Գյուրուն ուղևորության մասին։ Ադրինեն 1915 թվականի ցեղասպանության ժամանակ Գյուրունից հեռացած պապիկի հետքերով վերադառնում է Թուրքիա, որպեսզի գտնի պապիկի ծննդավայրը, տունը։ Պապը Ցեղասպանությունից փրկվելու նպատակով հեռացել էր իր հարազատ գյուղից, բայց միշտ հիշում էր նրա մասին, ուներ գյուղի գրավոր նկարագրությունը։

Ադրինեն Թուրքիայում հանդիպում է տարբեր թուրքերի, որոնք ցանկանում են օգնել նրան, սակայն նրանց բոլորի մոտ առկա է վախի զգացումը։ Վախ, որը չի ճանաչում ոչ ժամանակ, ոչ տարածություն, որը ստիպում է մարդկանց հերքել անհերքելին, դավաճանել ճշմարտությանը։

Պատմությունը երևան է բերում «լռեցված» ցեղասպանության տևական ազդեցությունը, որ փոխանցվել է սերնդեսերունդ, ինչպես նաև անհատի փնտրտուքը լուծում գտնելու ճանապարհին։

## Ծանոթագրություններ

## Արտաքին հղումներ
* Վերադարձ դեպի Գյուրուն 
* Adrineh Gregorian, Back to Gürün 

Կատեգորիա:2015 ֆիլմեր
Կատեգորիա:Հայկական ֆիլմեր
Կատեգորիա:Ֆիլմեր Հայոց ցեղասպանության մասին
Հարություն Արշակյան

**Հարություն Զոհրաբի Արշակյան** (), ՀՀ պետական գործիչ, ՀՀ Շիրակի մարզպետի տեղակալ։

## Կրթություն
*1961-1968 թթ. - սովորել և ավարտել է Փոքրաշենի յոթնամյա դպրոցը
*1968-1971 թթ. - սովորել և ավարտել է Լենինականի թիվ 9 միջնակարգ դպրոցը։ 
*1978-1984 թթ. - սովորել և ավարտել է Երևանի պետական համալսարանի կիրառական մաթեմատիկայի ֆակուլտետը։
*1988-1994 թթ. - սովորել և ավարտել է Երևանի անասնաբուծական-անասնաբուժական ինստիտուտի անասնաբուծական ֆակուլտետը։

## Աշխատանքային գործունեությունը
*1976 թ. - աշխատել է Լենինականի ինֆորմացիոն հաշվողական կենտրոնում որպես ինժեներ-ծրագրավորող։ 
*1977 թ. - աշխատել է Լենինականի ինֆորմացիոն հաշվողական կենտրոնում որպես ավագ ինժեներ-ծրագրավորող։ 
*1978 թ. - աշխատել է Ախուրյանի թիվ 2 պրոֆտեխնիկական ուսումնարանում որպես վարպետ-դասատու։ 
*1985 թ. - եղել է Քեթի և Փոքրաշեն գյուղերի գյուղական խորհրդի գործկոմի նախագահ։ 
*1989 թ. - Ախուրյանի շրջանի Փոքրաշենի պետական տնտեսության տնօրեն։ 
*1996 թ. նոյեմբերի 10-ին ընտրվել է Փոքրաշեն համայնքի ղեկավար։
*1997-1998 թթ. - Շիրակի մարզպետարանի գյուղատնտեսության բաժնի պետի առաջին տեղակալ։
*1998-2000 թթ. - Շիրակի մարզպետարանի գյուղատնտեսության և բնապահպանության վարչության պետի տեղակալ։
*2000-2009 թթ. - Շիրակի մարզպետարանի գյուղատնտեսության և բնօգտագործման վարչության պետի տեղակալ։
*2009 թ. հունիսի 12-ին ՀՀ վարչապետի որոշմամբ նշանակվել է Հայաստանի Հանրապետության Շիրակի մարզպետի տեղակալ։

Ամուսնացած է, ունի երեք զավակ և յոթ թոռ։ Ունի կապիտանի զինվորական կոչում։ Հայաստանի Հանրապետական կուսակցության անդամ է։

## Արտաքին հղումներ

## Ծանոթագրություններ

Կատեգորիա:Հայաստանի պետական գործիչներ
Կատեգորիա:1954 ծնունդներ
Կատեգորիա:Մայիսի 10 ծնունդներ
Կատեգորիա:Փոքրաշեն գյուղում ծնվածներ
Կատեգորիա:ՀՀԿ անդամներ
Կատեգորիա:ԵՊՀ շրջանավարտներ
Կատեգորիա:Երևանի անասնաբուծական-անասնաբուժական ինստիտուտի շրջանավարտներ
Դագիստի Դաղ

**Դագիստի Դաղ**, լեռ Պոնտական լեռների արևելյան հատվածում, Սև ծովի հարավ-արևելյան ափից ոչ հեռու։ Պատաջուր լեռնաշղթայից հարավ։ Ծալքավոր է ու լանջերն անտառապատ։ Բարձրությունը 1886 մետր է։

## Ծանոթագրություններ

Կատեգորիա:Պոնտոսի լեռնային համակարգ
Կատեգորիա:Տրապիզոնի մարզի լեռներ
Բաղաբերդի լեռնանցք

**Բաղաբերդի լեռնանցք**, լեռնանցք Զանգեզուրի լեռներում։ Հավանաբար խոսքը վերաբերում է Կապանի լեռնանցքին, եթե նկատի ունենք, որ Բաղաբերդը պատմական Կապան քաղաքի միջնաբերդն էր։

## Ծանոթագրություններ

Կատեգորիա:Հայկական լեռնաշխարհի լեռնանցքներ
Կատեգորիա:Լեռնանցքներ այբբենական կարգով
Բարոժի ձոր

**Բարոժի ձոր**, ժամանակավոր գետակ Արաքսի ավազանում, Մաստարա սելավի ձախ վտակը։ Հոսք ունի միայն գարնանը։ Հոսում է Հայաստանի Արագածոտնի մարզով։ Երկարությունը 12 կիլոմետր։

## Ծանոթագրություններ

Կատեգորիա:Արագածոտնի մարզի գետեր
Կատեգորիա:Մաստարայի սելավ գետի վտակներ
Սիմոն Տերյան

**Սիմոն Տերյան** (), հայ երգիչ։

## Կենսագրություն
Սիմոն Տերյանը ծնվել է Արցախի Բանանց գյուղում։ 1958 թվականին ընդունվել է Երևանի պետական համալսարանի քիմիական ֆակուլտետ։ Համալսարանական երաժշտական համույթի համերգներից մեկում ընկերների խնդրանքով փոխարինել է համույթի վատառողջ մեներգչին, որից հետո շարունակել է երգչի կարիերան։ Հանդես է եկել «Պատանեկություն» և «Կռունկ» էստրադային համույթներում։ Եղել է Ռոբերտ Ամիրխանյանի երգերի առաջին կատարողներից մեկը։ 1968 թվականին Կոնստանտին Օրբելյանի հրավերով միացել է Հայաստանի պետական էստրադային նվագախմբին, որտեղ աշխատել է շուրջ 13 տարի։ Համույթի կազմում համերգներով հանդես է եկել ողջ ԽՍՀՄ տարածքում, Չեխոսլովակիայում, Ֆինլանդիայում, Եգիպտոսում, Լեհաստանում, Գերմանիայում, Լիբանանում, Բուլղարիայում, Ֆրանսիայում, ԱՄՆ-ում և այլ երկրներում։

Ունեցել է շուրջ 7 հազար համերգ։ Հանդես է եկել Խուլիո Իգլեսիասի, Ջաննի Մորանդիի, Լիլի Իվանովայի, Մարիլյա Ռոդովիչի, Ալլա Պուգաչովայի և այլ հայտնի արտիստների հետ։ Ճանաչվել է Շառլ Ազնավուրի երգերի լավագույն կատարողը։

1982 թվականին անսպասելիորեն հեռացել է բեմից։ Չեն պահպանվել նրա 1960-1970-ականների ելույթների ձայնագրությունները։ Պահպանվել են միայն համերգների ընթացքում կատարված 10-12 սիրողական ձայնագրությունները և 1994 թվականին ձայնագրված 6 երգեր։ 1980-1990-ականներին աշխատել է որպես երաժշտական դպրոց-ստուդիայի տնօրեն, «Կարին» միավորման արհմիության կոմիտեի նախագահ, 1995-2000 թվականներին եղել է պատանեկան «Բոհեմ» մրցույթի ժյուրիի նախագահը։ 1994 թվականին Երևանի մարզահամերգային համալիրում կայացել է «Վերջին սկիզբ` Սիմոն Տերյան» խորագրով թատերականացված համերգ-բենեֆիսը, որի ավարտին վերջին անգամ ելույթ է ունեցել հայտնի կատարումներով։

Մահացել է Երևանում, սրտի կաթվածից։

## Ծանոթագրություններ

## Արտաքին հղումներ
* Սիմոն Տերյան
* Կոնստանտին Օրբելյանի նվագախումը և Սիմոն Տերյանը - «Спасибо жизни»
* Երգում է Սիմոն Տերյանը

Կատեգորիա:Հայ երգիչներ
Կատեգորիա:Սրտի կաթվածից մահացածներ
Լաուրա Վարդանյան

**Լաուրա Վարդանյան** (), հայ դերասանուհի, պարուհի։

## Կենսագրություն
Լաուրա Վարդանյանը ծնվել է Աբովյանի շրջանի (այժմ Կոտայքի մարզի) Գառնի գյուղում։ 1964 թվականին ավարտել է Երևանի պարարվեստի պետական ուսումնարանը։ 1971-1977 թվականներին նկարահանվել է հայկական ֆիլմերում։ Մինչև 1975 թվականը եղել է Հայաստանի երգի և պարի պետական անսամբլի պարուհի։ 1982 թվականից տեղափոխվել է Երևանից և բնակվել արտասահմանում։ Մահացել է Նյու Յորքում` կրծքի քաղցկեղից։

## Ֆիլմեր
* 1971 թվական - «Խաթաբալա» - Նատալիա
* 1971 թվական - «Հույսի խրճիթներ» - Սուրբիկ
* 1973 թվական - «Քաոս» - Անուշ
* 1974 թվական - «Մարդն «Օլիմպոսից»» - Արփիկ
* 1975 թվական - «Շեկ ինքնաթիռը» - Նառա
* 1975 թվական - «Իմ սիրտը լեռներում է» - դրվագ
* 1975 թվական - «Առաջին ծիծեռնակը» - Էսմերալդա
* 1976 թվական - «Բաղդասարը բաժանվում է կնոջից» - Անույշ
* 1977 թվական - «Խոնարհվիր վաղվա օրվան» - Հեղինե

## Ծանոթագրություններ

Կատեգորիա:Հայ դերասանուհիներ
Կատեգորիա:Հայ պարուհիներ
Կատեգորիա:Քաղցկեղից մահացածներ
Վարդան Սեդրակյան (այլ կիրառումներ)

**Վարդան Սեդրակյան** անունը կարող է վերաբերել հետևյալ անձանց.

* Վարդան Սեդրակյան (1967), հայ էպոսագետ։
* Վարդան Սեդրակյան (բեմադրիչ) (1949), հայ բեմադրիչ։
Pray 4 Love

«**Pray 4 Love**», ամերիկացի ռեփեր Թրևիս Սքոթի երգը, որում իր մասնակցությունն ունի նաև կանադացի երգիչ The Weeknd-ը։ Այն ընդգրկվել է Թրևիս Սքոթի դեբյուտային «Rodeo» ալբոմում, որը թողարկվել է 2015 թվականի սեպտեմբերին։ Երգը գրվել է Թրևիս Սքոթի, Իլենջելոյի, Մայք Դինի, Ալեն Ռիտերի, Ֆրենկ Դյուկսի և The Weeknd-ի կողմից։

## Հիթ շքերթներ

## Ծանոթագրություններ

## Արտաքին հղումներ
* Երգի տեքստը Genius.com կայքում

Կատեգորիա:The Weeknd-ի երգեր
Կատեգորիա:Թրևիս Սքոթի երգեր
Իսլանդիայի հրաբուխների ցանկ

[thumb|[Էյաֆյաթլայոքուլ հրաբխի ժայթքումը 2010 թվականի ապրիլի 17-ին]]
Իսլանդիայի տարածքի հրաբուխները պատկանում են վահանային հրաբուխների տեսակին։ Ստորև ներկայացված է դրանց ցուցակը։

## Ծանոթագրություններ

Կատեգորիա:Իսլանդիայի հրաբուխներ
Կատեգորիա:Հրաբուխների ցանկեր
Կատեգորիա:Ցանկեր:Իսլանդիա